Jølster

**Jølster** er et område som var en kommune i daværende Sogn og Fjordane. Den lå i Indre Sunnfjord, og området er nå del av Sunnfjord kommune. 

Det er to tettsteder i Jølster; Vassenden og Skei, hvorav Skei var kommunesenteret. Det høyeste fjellet i Jølster heter Snønipa og er 1827 meter høyt. Jølster var en av to kommuner i tidligere Sogn og Fjordane som ikke har kystlinje. Den andre var Hornindal.

Kommunen grenset i nord til Gloppen og Stryn, i øst til Luster og Sogndal, i sør og i vest til Førde, og i nordvest til Naustdal. 1. januar 2020 ble kommunen slått sammen med Naustdal, Førde og Gaular til Sunnfjord kommune.

Kommunens tusenårssted var grenda Ålhus.

Bebyggelsen i Jølster ligger for en stor del langs Jølstravatnet som er den nest største innsjøen på Vestlandet etter Hornindalsvatnet. Europavei E39 følger nordsiden av vannet fra Skei til Vassenden, på denne strekningen ligger grendene Helgheim, Årdal, Ålhus og Svidal. Fra Kjøsnes til Skei går riksvei 5. Langs sørsiden går fylkesvei 5690 mellom Vassenden og Kjøsnes, med grendene Sandal, Myklebustdalen og Dvergsdal.

## Etymologi
Navnet kommer av gammelnorsk *Jǫlmstr*, som Bjorvand og Lindeman utleder fra urnordisk **elmustru* og som de antar opprinnelig har vært et elvenavn. De setter dette i forbindelse med en germansk stamme **elma-* «skinnende, hvit».

## Politikk
Oddmund Klakegg (Sp) var ordfører fra 2011 til 2019. Jakob Andre Sandal (SV) var kommunens siste varaordfører. Gerd Dvergsdal var ordfører i perioden 1995 til 2011.

### Kommunestyrevalget 2015

## Elver, fjorder, fjell, breer og vatn i Jølster
* Bolsetnipa
* Bjørsetfjellet
* Eikåsnipa
* Finneskotet
* Grovabreen
* Kjøsnesfjorden
* Jølstravannet
* Jølstra
* Snønipa
* Steinegga
* Tindefjellet
* Blåvatnet
* Haugabreen

File:Skei E39 Jølstravatet Norway 2015-05-06 panorama05.JPG|E39 gjennom Skei, administrasjonssentrum i Jølster kommune, ved Jølstravatnet.
File:Fylkesvei 451 Kjøsnesbrua Kjøsnesfjorden Jølstravatnet Kjøsnes Norway 2015-05-06 panorama.JPG|Kjøsnesfjorden (til venstre) og Jølstravatnet (til høyre) sett fra Kjøsnes
File:Astruptunet Jølstravatnet Norway 2015-05-06 13 panorama.JPG|Maleren Nikolai Astrups hjem Astruptunet på sørsida av Jølstravatnet


## Kultur
Audun Hugleiksson (ca. 1240&ndash;1302), stormann i Norge på slutten av 1200-tallet, kom fra Jølster og en minnestein står på Hegranes. Audun Hugleiksson-spelet ble vist på Ålhus tidlig på 2000-tallet.

Nikolai Astrup (1880&ndash;1928) ble født i Bremanger og vokste opp i Jølster hvor faren var prest. Astrup regnes som en av de viktigste norske kunstnerne fra tidlig 1900-tall. Natur og livet rundt Jølstravatnet har gitt de fleste motiver til Astrups kunst. Astruptunet på sørsiden av Jølstravatnet er bevart som museum.

Ludvig Eikaas ( 1920&ndash;2010) ble født på Eikaas i Jølster. Eikaas var en sentral billedkunstner i siste halvdelen av 1900-tallet innen maleri, grafikk og skulptur. Kunstmuseet Eikaasgalleriet i Ålhus i Jølster ble opprettet i 1994 da Eikaas ga en stor samling av egne verk til kommunen. Eikaasgalleriet er i Ålhus (der Astrup vokste opp) liiger på nordsiden  mens Astruptunet er på motsatt side.

Malerne Bernt Tunold, Agnes Hjort og Anders Askevold besøkte Jølstravatnet.

## Referanser




## Eksterne lenker
* 
* (Open Directory Project – Nettsteder om og fra Jølster
* Jølster kommune - Offisiell nettstad
* Jølster - Allkunne, levande leksikon
* Jølster - Store norske leksikon